Page:Blue bonnets o'er the border (2).pdf/5

 It serv’d for the bellows to blow up the fire, When the borrow was broken it mucked the byre. And when wi’ fatigue this bonnet was worn, Thro’ the holes that was in it he riddled the corn. Ye’ll a’ hae heard tell, &c.

It had a red tap like a muckle black blybe. And it was slutched o’er on ilka hand side; Some said it was black, some said it was blue, It was a wee thing o’ baith as a body might true. Ye’ll a’ hae heard tell, &c.

This bonnet was weel worth the keeping atweel, It was his amory, his kist, and a dish for his meal ; He made it his bo'ster, his tatty-pock too, He tried it wi‘ kail but it let out the broo. Ye‘ll a‘ hae heard tell, &c.

But how Robby got it to serve a' these ends, Besides a‘ the fools, theres few wise fouks that kens ; But when Robby died it was there on the spot, He would hae it in the coffin, but it was forgot. Ye‘ll a' hae heard tell, &c.

But peace to the head for it‘s now in the mools, It was a wonder to wise fouks besides unto fools; But of what sort o‘ wisdom this head was possess'd, There's naebody kens, so there's as few will miss'd. Ye'll a' hae heard tell, &c.